Det voldsomme blæsevejr blev aldrig rigtig voldsomt i Nordjylland. Udover et par knuste ruder fik blæsten ikke raseret yderligere.

Tidligt torsdag morgen fik et par beboere i Nørresundby en overraskende morgenvækning. Stilladsplader fra et nærliggende renoveringsarbejds havde fået luft under vingerne, og ramte vinduerne, som blev ødelagt. Men derudover har Nordjylland ikke været synderligt hårdt ramt af stormen i denne omgang. Siden morgenen har politiet ikke modtaget yderligere blæsevejrs-anmeldelser. Selvom stormvejret aldrig blev så voldsomt som det tidligere er set i Nordjylland, så var det om ikke andet en flot morgen i det nordjyske. TV2/NORD sendte dagens web reporter udenfor stationen torsdag morgen for at fange lidt af blæsevejret i Aabybro. Resultatet af det kan ses i videoklippet øverst i artiklen.